Erdlerzê bi şîdetê 6,8 yo ke merkezê ci qezaya Sîvrîce ya Xarpêtî yo ra dima xebatê cigêrayîşî dewam kenê. Taxanê Mustafapaşa û Sursuru de ke tesîrê erdlerzî tede zaf bi cigêrayîşanê AFADî û UMKE de meyîtê 4 kesan ameyî vetene. Hûmara merganê erdlerzî bîye 35.
Rêxistina Amedî ya HDPyî seba mexduranê erdlerzî kampanyaya hetkarîye daye destpêkerdene.
Rêxistine eşkerayîyêke daye û seba hewcedarîyanê sey xeyme, batanîye, werd, bincilê domanan, ped û kincan vengdayîş kerd.
Eşkerayîye de ame îfadekerdene ke hetkarîyî do Şaredarîya Erxanî de bêrê pêserkerdene û bêrê erşawitene mexduran. Ame vatene ke her kes eşkeno bi rayîrê rêxistinanê HDPyî yê qeza û şaristanan hetkarîye biresno mexduran.
